open-index/open-wikipedia-markdown huggingface dataset:
বিষধর সাপ

[thumb|right|250px|ওয়েস্টার্ন গ্রিন মাম্বা, একপ্রকার বিষধর [এলাপিড]]

**বিষধর সাপ** হচ্ছে এক প্রকার সাপ যারা শিকার ও আত্মরক্ষার জন্য তাদের শরীরে উৎপন্ন প্রক্রিয়াকৃত লালা বা সর্পবিষ ব্যবহার করে। এই বিষপ্রয়োগের জন্য তাদের বিশেষভাবে তৈরি এক জোড়া দাঁতও থাকে যা বিষদাঁত নামে পরিচিত। এছাড়া কিছু কিছু সাপ তাদের চোয়ালের মাধ্যমে বিষ ছুঁড়েও মারতে পারে।

সাপের বিভিন্ন পরিবারের মধ্যেই বিষধর সাপের অস্তিত্ব আছে। শ্রেণিবিন্যাসের কোনো নির্দিষ্ট ধাপ বিষধর সাপদের জন্য নির্দিষ্ট নয়। এটার অর্থ এই যে বিবর্তনের ধারায় বিভিন্ন রকম সাপের মাঝে বিষ উৎপন্ন হয়েছে। কয়েকটি জাতের গিরগিটির মাঝেও বিষের উপস্থিতি দেখা যায়, যা মূলত লালা।

অনেক ধরনের সাপ, যেমন: বোয়া এবং অজগর গোত্রীয় সাপগুলো বিষধর নাও হতে পারে, কিন্তু তাদের দংশন বা কামড়ের ফলে চিকিৎসীয় সেবার প্রয়োজন হতে পারে। কারণ তাদের দাঁত তীক্ষ্ণ ও ধারালো, এবং মুখের ব্যাকটেরিয়ার সংস্পর্শে আক্রান্ত ক্ষতে সংক্রমণ হবার সম্ভাবনা থাকে।

## বিষধর সাপের পরিবার
এখন পর্যন্ত সাপের প্রায় ৬০০টি প্রজাতিকে বিষধর হিসেবে শনাক্ত করা গেছে, যা সম্পূর্ণ সাপের প্রজাতির চার ভাগের এক ভাগ। নিচের পরিবারভুক্ত সাপগুলোকে মূলত বিষধর ও আক্রমণাত্মক ধরা হয়। এ পরিবারভুক্ত সাপগুলোই সচরাচর মারাত্মক বিষাক্ত দংশন করার ক্ষমতা রাখে।

## তথ্যসূত্র

## আরও দেখুন
* সর্পদংশন
* সর্পবিষ
* বিগ ফোর (ভারতীয় সাপ)

## বহিঃসংযোগ
* For goodness snakes Treating and Preventing Venomous Bites.
* Venomous Snakes  Pictures, videos and description of the most venomous snakes in the world.
* Venomous snakes and outdoor workers Bite-prevention and treatment information for outdoor workers.

বিষয়শ্রেণী:সাপ
বিষয়শ্রেণী:বিষধর প্রাণী
বিষয়শ্রেণী:বিষধর সাপ
বিষয়শ্রেণী:এলাপিডি
বিষয়শ্রেণী:আফ্রিকার সরীসৃপ
ক্যাম্পাস রেডিও

**ক্যাম্পাস রেডিও** (**কলেজ রেডিও**, **বিশ্ববিদ্যালয় রেডিও** অথবা **ছাত্র রেডিও** হিসেবেও পরিচিত) এক ধরনের রেডিও স্টেশন যা একটি কলেজ, বিশ্ববিদ্যালয় অথবা অন্যান্য শিক্ষা প্রতিষ্ঠানের ছাত্রগণের দ্বারা পরিচালিত হয়।

## বিশ্বের বিভিন্ন ক্যাম্পাস রেডিও
### বাংলাদেশ
সম্প্রতি চালু হয়েছে ‘রেডিও আমার ক্যাম্পাস, রাবি’ নামের একটি ইন্টারনেট রেডিও। ‘রেডিও আমার ক্যাম্পাস, রাবি, সাবাস বাংলাদেশ’—এ স্লোগানে ২১ ফেব্রুয়ারি থেকে যাত্রা শুরু হয়েছে ইন্টারনেটভিত্তিক এ রেডিওটি।
বাংলাদেশের প্রথম ক্যাম্পাস ভিত্তিক অন-লাইন রেডিও। এটি মূলত সিলেট ইঞ্জিনিয়ারিং কলেজ, সিলেট থেকে সম্প্রচারিত রেডিও। এটি ২রা ফেব্রুয়ারি, ২০১০ থেকে বেটা-টেস্টিং সম্প্রচার শুরু করে। সম্প্রতিক ১৩ই মার্চ, ২০১০ সালে শিক্ষামন্ত্রী নুরুল ইসলাম নাহিদ সিলেট ওসমানী আন্তর্জাতিক বিমানবন্দরের ভি,আই,পি লাউন্জে রেডিওর উদ্বোধন করেন।

## তথ্যসূত্র

## বহিঃসংযোগ
* ক্যাম্পাস রেডিও
* বাংলাদেশের ক্যাম্পাস রেডিও অন-লাইন

বিষয়শ্রেণী:রেডিও বিন্যাস
মনিরুল ইসলাম (চিত্রশিল্পী)

**মনিরুল ইসলাম** (জন্মঃ ১৭ অগাস্ট, ১৯৪৩) মাদ্রিদ-নিবাসী বাংলাদেশের একজন চিত্রশিল্পী।

## প্রাথমিক জীবন
তার জন্ম জামালপুরের ইসলামপুরে। তার পৈতৃক ভিটা চাঁদপুর। বাবার চাকরিসূত্রে কিশোরগঞ্জে তার শৈশব কেটেছে।

## শিক্ষা ও কর্মজীবন

তিনি ঢাকা চারুকলা ইনস্টিটিউট থেকে চারুকলার পাঠ শেষে এখানেই শিক্ষকতা শুরু করেন ১৯৬৬ সালে। এরপর ১৯৬৯ সালে স্পেন সরকারের বৃত্তি নিয়ে সে দেশে যান উচ্চতর শিক্ষা গ্রহণের জন্য। এর পর থেকে স্পেনেই স্থায়ীভাবে বাস করে শিল্পচর্চা করছেন। স্পেনসহ বিশ্বের বিভিন্ন দেশে তার বহু একক ও যৌথ প্রদর্শনী অনুষ্ঠিত হয়েছে। এ ছাড়া তিনি স্পেন ও মিসরে বেশ কয়েকটি আন্তর্জাতিক চারুকলা প্রদর্শনীতে বিচারক হিসেবে কাজ করেছেন।

## চিত্রকলায় অবদান
তিনি বিশেষ খ্যাতিমান তার ছাপচিত্রের জন্য। এচিংয়ে তিনি এমন একটি স্বতন্ত্র বৈশিষ্ট্য অর্জন করেছেন, যা স্পেনে ‘মনিরোর বিদ্যালয়’ বলে পরিচিত।

## সম্মাননা ও স্বীকৃতি

১৯৯৭ সালে তিনি স্পেনের রাষ্ট্রীয় পদক পান। ২০১০ সালে তিনি ভূষিত হন স্পেনের মর্যাদাপূর্ণ সম্মাননা *দ্য ক্রস অব দি অফিসার অব দি অর্ডার অব কুইন ইসাবেলা*য়। স্পেনের রাজা সপ্তম ফার্দিনান্দ রানী ইসাবেলার সম্মানে ১৮১৫ সালের ১৮ই মার্চ *রয়্যাল অ্যান্ড আমেরিকান অর্ডার অব ইসাবেলা দ্য ক্যাথলিক* নামের এই পদক প্রথম প্রবর্তন করেন। পরে ১৮৪৭ সালে এর নাম পরিবর্তন করে রাখা হয় *রয়্যাল অর্ডার অব ইসাবেলা দ্য ক্যাথলিক*। ১৯৯৮ সালে পদকটির বর্তমান নামকরণ হয়।

আন্তর্জাতিক বিভিন্ন পুরস্কার ও সম্মাননার পাশাপাশি তিনি দেশে ১৯৯৯ সালে একুশে পদক, শিল্পকলা একাডেমী পদকসহ বিভিন্ন পদক ও সম্মাননা পান।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাঙালি শিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:২১শ শতাব্দীর বাংলাদেশী পুরুষ শিল্পী
বিষয়শ্রেণী:১৯৪২-এ জন্ম
বিষয়শ্রেণী:২০শ শতাব্দীর বাংলাদেশী পুরুষ শিল্পী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বাইটকোড

থাম্ব|জাভা বাইটকোড
জাভা **বাইটকোড** এক ধরনের নির্দেশনা যা জাভা ভার্চুয়াল মেশিন দ্বারা সম্পাদিত হয়। প্রত্যেকটি বাইটকোডের অপকোডের দৈর্ঘ্য ১ বাইট। যদিও কিছু কিছু বাইটকোডের প্যারামিটার দরকার হয় যেগুলো দৈর্ঘ্যে কয়েক বাইট পর্যন্ত হতে পারে। ১জন জাভা প্রোগ্রামারের জাভা বাইটকোড সম্পর্কে জানা অপরিহার্য নয়, কিন্তু বাইটকোড সম্পর্কে সম্যক ধারণা জাভা প্রোগ্রামিংয়ে সহায়তা করে।

বিষয়শ্রেণী:ভার্চুয়াল সফটওয়্যার
মধুচন্দ্রিমা

thumb|মধুচন্দ্রিমায় একটি যুগল
**মধুচন্দ্রিমা** () হচ্ছে নব দম্পতিদের দ্বারা উদযাপিত এক প্রকার সময়। নব দম্পতি ছাড়াও সম্পর্কের একটি মধুর সময়কে উপলক্ষ করেও মধুচন্দ্রিমা উদযাপিত হতে পারে। বিয়েকে উদ্‌যাপন করাই এর উদ্দেশ্য। মধুচন্দ্রিমা প্রায় সময়ই হয় প্রেমময় ও উত্তেজনাপূর্ণ, এবং পশ্চিমে এটি একটি বিশেষ মুহূর্ত হিসেবে বিবেচিত হয়।

## ইতিহাস
মধুচন্দ্রিমার একটি প্রাচীন তথ্যসূত্রের মধ্যে আছে বাইবেলের একটি পঙ্‌ক্তি। —

এর বঙ্গানুবাদ করলে দাঁড়ায়:

পাশ্চাত্য সংস্কৃতিতে সদ্য বিবাহিত দম্পতিদের ছুটি কাটাতে বেড়াতে যাবার ঐতিহ্যের সূচনা হয়েছিলো ১৯ শতকে গ্রেট ব্রিটেনে। এই ধারণাটি এসেছে ভারতীয় উপমহাদেশের ভারতীয় অভিজাতদের কাছ থেকে। সমাজের উচু পদের বা বিশেষ মর্যাদাসম্পন্ন নাগরিকরা যে সকল আত্মীয়বর্গ বিবাহে উপস্থিত হতে পারেননি তাদের সাথে সাক্ষাৎ করতে বিবাহপরবর্তী একটি ভ্রমণে বের হতেন। কিছু ক্ষেত্রে তা হতো বন্ধু ও পরিবারের সদস্য সহকারে। এই প্রথা খুব শীঘ্রই ইউরোপ জুড়ে ছড়িয়ে পরে, এবং ১৮২০-এর দশকে ফ্রান্সে এর নাম হয়,  (বাংলা: ইংরেজ ধরনের ভ্রমণ)।

## আন্তর্জাতিক প্রেক্ষাপট
বর্তমানে বিবাহ পরবর্তী একটি ঐতিহ্যগত অনুষ্ঠান হিসেবে মধুচন্দ্রিমা বিভিন্ন স্থানে বিভিন্ন রকম। ইউরোপে নব দম্পতিদের কাছে মধুচন্দ্রিমার গুরুত্ব অনেক বেশি, এবং মার্কিনীদের তুলনায় তাদের মধুচন্দ্রিমা উদ্‌যাপনে ভ্রমণের হারও বেশি। মধুচন্দ্রিমা উপলক্ষ্যে ভ্রমণের হার সবচেয়ে বেশি জার্মানিতে। সেখানে প্রায় ৯১% নব দম্পতি বিয়ের পর মধুচন্দ্রিমা উদ্‌যাপন উপলক্ষ্যে বেড়াতে যান।

## তথ্যসূত্র

বিষয়শ্রেণী:বিবাহ
বিষয়শ্রেণী:বিয়ে
বিষয়শ্রেণী:পর্যটনের ধরন
বিষয়শ্রেণী:ভ্রমণের ধরন
খ্রিস্টান

**খ্রিস্টান** বলতে খ্রিস্টধর্মাবলম্বীদের বোঝায়। খ্রিস্টধর্ম একটি একেশ্বরবাদী আব্রাহামীয় ধর্ম যার মূল ভিত্তি নসরতীয় যিশুর জীবন ও শিক্ষা। খ্রিস্টানরা যিশুকে আদি বাইবেল/হিব্রু বাইবেল কথিত মশীহ (গ্রিক শব্দ থেকে ব্যুৎপন্ন **খ্রিস্ট**) এবং ঈশ্বরপুত্র মনে করেন। বিশেষণ হিসেবে "খ্রিস্টান" শব্দটির অর্থ "খ্রিস্টধর্ম সম্বন্ধীয়"; আবার প্রবাদ অর্থে এই শব্দটির অর্থ "যা কিছু মহান, শুভ ও খ্রিস্ট-প্রতিম"।

গ্রিক শব্দ  (*christianos*; অর্থ, "খ্রিস্টের অনুগামী") কথাটি এসেছে  (*christos*; অর্থ, "তৈলাভিষিক্ত ব্যক্তি") শব্দটি থেকে। শেষোক্ত শব্দটির সঙ্গে একটি লাতিন বিশেষণমূলক অনুসর্গ যুক্ত হয়ে এই শব্দটি এসেছে। গ্রিক সেপ্টুজেইন্ট-এ *christos* শব্দটি হিব্রু מָשִׁיחַ (*,* মাশিয়াহ, অর্থ "*[যিনি]* তৈলাভিষিক্ত") শব্দের অনুবাদে ব্যবহৃত হয়েছে। ফরাসি 'Chrétien', স্প্যানিশ 'Cristiano' বা ইংরেজি 'Christian' ইত্যাদি ইউরোপীয় নামগুলিও গ্রিক ভাষা থেকেই গৃহীত হয়েছে।

## আরও দেখুন
* খ্রিস্টরাজ্য
* খ্রিস্টান চার্চ
* সিম্পল চার্চ
* খ্রিস্টধর্মে ধর্মান্তরণ
* খ্রিস্টানদের তালিকা
* রাইস খ্রিস্টান, যিনি পার্থিব সুবিধা আদায়ের জন্য নিজেকে খ্রিস্টান বলে উল্লেখ করেন।

## তথ্যসূত্র

বিষয়শ্রেণী:খ্রিস্টান
বিষয়শ্রেণী:খ্রিস্টীয় শব্দ
বিষয়শ্রেণী:নিউ টেস্টামেন্ট গ্রিক শব্দ ও বাক্যাংশ
বিষয়শ্রেণী:খ্রিস্টান পরিভাষা
বিষয়শ্রেণী:ধর্মীয় পরিচয়
কোকা-কোলা

thumb|বিভিন্ন দেশে ব্যবহৃত কোকা-কোলার লোগো।
**কোকা-কোলা** হচ্ছে এক প্রকার অঙ্গারযুক্ত কোমল পানীয়। বিশ্বব্যাপী বিভিন্ন রেস্তোরাঁ, জেনারেল বা ডিপার্টমেন্টাল স্টোর, ভেন্ডিং মেশিনসহ বিভিন্ন স্থানে কোকা-কোলা বিক্রি হয়। দ্য কোকা-কোলা কোম্পানির দাবি অনুসারে বিশ্বের ২০০টিরও বেশি দেশে কোকা-কোলা বিক্রি হয়। যুক্তরাষ্ট্রের জর্জিয়া অঙ্গরাজ্যের আটলান্টা শহরে অবস্থিত দ্য কোকা-কোলা কোম্পানি এই পানীয় উৎপাদন করে থাকে। কোকা-কোলা সংক্ষেপে **কোক** () নামে পরিচিত। যুক্তরাষ্ট্রে এটি ১৯৪৪ সালের ২৭ মার্চ থেকে দ্য কোকা-কোলা কোম্পানির রেজিস্টার্ড ট্রেডমার্ক। এছাড়া এটি ইউরোপ-আমেরিকায় **কোলা** ও **পপ** নামেও পরিচিত। কোকা-কোলার উৎপত্তি হয়েছিলো একটি ওষুধ হিসেবে। উনিশ শতকে জন পেম্বারটন নামক একজন রসায়নবিদ কোকা-কোলার ফর্মুলা আবিষ্কার করেন। ব্যবসায় কোকা-কোলাকে পরিবেশন ও বিপণন করেন ব্যবসায়ী আসা গ্রিগস ক্যান্ডেলার। তার বাজারজাতকরণ কৌশলেই বিশ শতক থেকে কোকা-কোলা বিশ্বের কোমল পানীয়র বাজারে একটি প্রভাবশালী ও শক্তিশালী প্রতিদ্বন্দী হিসেবে চিহ্নিত।

## ইতিহাস

কোকা-কোলার আদি রেসিপি তৈরি হয়েছিলো যুক্তরাষ্ট্রের জর্জিয়া অঙ্গরাজ্যের কলম্বাসে অবস্থিত ইগল ড্রাগ এন্ড ক্যামিক্যাল কোম্পানিতে। এটি তৈরি করেছিলেন জন পেম্বারটন নামক একজন ড্রাগিস্ট। এর প্রকৃত নাম ছিলো কোকা ওয়াইন, যাকে বলা হতো ফ্রেঞ্চ ওয়াইন কোকা। তিনি সম্ভবত ইউরোপীয় ভিন মারিয়ানি নামক কোকা ওয়াইনের ব্যবসায়িক সাফল্য দেখে এরকম একটি পানীয় প্রস্তুত করতে অনুপ্রাণিত হন।

১৮৮৬, যখন আটলান্টা ও ফুলটন কাউন্টি অ্যালকোহলিক পানীয়ের বিরুদ্ধে আইন পাস করে, তখন পেম্বারটন কোকা-কোলা তৈরি শুরু করেন। এটি ছিলো মূলত ফ্রেঞ্চ ওয়াইন কোলার একটি অ্যালকোহলমুক্ত সংস্করণ।
কোকাকোলার প্রথম বিক্রিটি হয় ৮ মে, ১৮৮৬ সালে, যুক্তরাষ্ট্রের জর্জিয়া অঙ্গরাজ্যের আটলান্টা শহরে। এটি প্রথমে বিক্রি হয়েছিলো একটি পেটেন্টভুক্ত ওষুধ হিসেবে। প্রতি গ্লাস ৫ সেন্ট দামে। *এটি স্বাস্থ্যের জন্য ভালো* – এরকম বিশ্বাসের কারণে পুরো যুক্তরাষ্ট্রেই এটি যথেষ্ট জনপ্রিয় হয়ে ওঠে। বাজারজাতকরণের প্রথম বছরে কোকা-কোলা বিক্রয় হয়েছিল নয় গ্লাস। বর্তমানে সমগ্র পৃথিবীতে কোমল পানীয় হিসেবে প্রতিদিন কোকা-কোলা বিক্রয় হয় প্রায় ১৬০ কোটি গ্লাস। পেম্বারটন দাবি করেছিলেন যে, কোকা-কোলা অনেক রোগের প্রতিকার করে। যেমন: মরফিন আসক্তি, বদহজম বা অজীর্ণ, স্নায়ুবিক দুর্বলতা, মাথাব্যথা, ধ্বজভঙ্গ প্রভৃতি। একই বছর ২৯ মে *আটলান্টা জার্নাল* পত্রিকায় পেম্বারটন কোকা-কোলার প্রথম বিজ্ঞাপনটি দেন।

## উৎপাদন
### উপাদানসমূহ
* কার্বোনেটেড ওয়াটার
* চিনি (সুকরোজ বা হাই-ফ্রুক্টোজ কর্ন সিরাপ দেশ বা এলাকার ওপর ভিত্তি করে)
* ক্যাফেইন
* ফসফরিক এসিড বা ক্যারামেল (ই১৫০ডি)
* প্রাকৃতিক ফ্লেভার বা স্বাদ
এক ক্যান কোক (১২ ফ্লুইড আউন্স/৩৫৫ মিলিলিটার)-এ ৩৯ গ্রাম শর্করা (সম্পূর্ণটাই চিনি থেকে) থাকে। এছাড়া থাকে ৫০ মিলিগ্রাম সোডিয়াম, ০ গ্রাম চর্বি, ০ গ্রাম পটাশিয়াম, এবং ১৪০ ক্যালরি।

## তথ্যসূত্র

## বহিঃসংযোগ

* CocaCola.com Coca-Cola website
* Coke.mobi Coca-Cola mobile website
* Kinescope of a live 1954 TV commercial for Coca-Cola (Internet Archive)
* Coca-Cola Advertising History 
* theContourBottle.com  Website dedicated to Earl R. Dean, Coca-Cola's contour bottle designer

বিষয়শ্রেণী:মার্কিন পানীয়
বিষয়শ্রেণী:মার্কিন উদ্ভাবন
বিষয়শ্রেণী:কোকা-কোলা
বিষয়শ্রেণী:কোকা-কোলা মার্কা
বিষয়শ্রেণী:কোলা মার্কা
বিষয়শ্রেণী:১৮৮৬-এ প্রবর্তিত পণ্য
বিষয়শ্রেণী:ক্যাফেইনযুক্ত কোমল পানীয়
বিষয়শ্রেণী:১৮৮৬-এ প্রতিষ্ঠিত খাদ্য ও পানীয় কোম্পানি
বিষয়শ্রেণী:মার্কিন মার্কা
কার্টুওয়ে

[thumb|250px|প্রদর্শনীতে কার্টুওয়ে ([জার্মানি)]]
thumb|250px|কার্টুওয়ে ও তার বিভিন্ন অংশ। ১৯১৬ সালে ছাপা।

**কার্টুওয়ে** () হচ্ছে যুদ্ধে অবরোধের জন্য ব্যবহৃত এক প্রকার কামান। ১৬ ও ১৭ শতকের দিকে ইউরোপীয় যুদ্ধগুলোতে ব্যবহৃত হতো।

## ব্যুৎপত্তি
কার্টুওয়ে শব্দটি এসেছে লাতিন:  থেকে যার অর্থ কোয়ার্টার ক্যানন ()। শব্দটির ওলন্দাজ উৎপত্তি হচ্ছে  শব্দ থেকে। রোমান সাম্রাজ্যের সময়ে এই কামানগুলোকে বলা হতো কার্টনে ()।

## বৈশিষ্ট্য
কার্টুওয়ে অস্ত্রটি নির্মাণ করা হয়েছিলো বোম্বার্ড ধরনের অস্ত্রের ধারণা থেকে। কার্টুওয়ের ক্যালিবার ছিলো প্রায় ৮ ইঞ্চি (২০০ মিলিমিটার) লম্বা, এবং ওজন ছিলো প্রায় ৮০০০ পাউন্ড (৩,৬০০ কেজি)। প্রায় ৫২ পাউন্ড বা ২৪ কেজি ওজন সমৃদ্ধ ক্যানন বল নিক্ষেপ করার ক্ষমতাসম্পন্ন করে এক একটি কার্টুওয়ে তৈরি করা হতো। একটি কার্টুওয়েকে টেনে নিয়ে যেতে ২০টি ঘোড়ার প্রয়োজন হতো।

## তথ্যসূত্র

## গ্রন্থপঞ্জি

* 
* 
* 
* 
* 
* 
* 
* 
* 

বিষয়শ্রেণী:কামান
বিষয়শ্রেণী:আগ্নেয়াস্ত্র
পূর্বাশা দ্বীপ

**দক্ষিণ তালপট্টি** বা **পূর্বাশা দ্বীপ** হাড়িয়াভাংগা নদীর মোহনায় বঙ্গোপসাগরে অবস্থিত, যা বাংলাদেশের অন্তর্ভুক্ত। গঙ্গা-ব্রহ্মপুত্র বদ্বীপ অঞ্চলের উপকূলে অবস্থিত  এবং সাতক্ষীরা জেলার শ্যামনগর উপজেলার অন্তর্ভূক্ত বঙ্গোপসাগরের  উপকূলবর্তী দ্বীপ। ১৯৭০ সালে ভোলা সাইক্লোনের পরবর্তীকালে বঙ্গোপসাগরে এর আবির্ভাব ঘটে, এবং কিছুকাল পরে এর অস্তিত্ত্ব বিলীন হয়। স্থায়ী জনবসতিহীন এই অঞ্চলে তেল এবং প্রাকৃতিক গ্যাসের মজুদের সম্ভাবনা থাকায় ভারত এবং বাংলাদেশ সরকার যৌথভাবে এর সার্বভৌমত্ব দাবি করে। এই এলাকার বাংলাদেশ-ভারতের সীমানা বিভাজক হাড়িয়াভাংগা নদীর মূলস্রোত যেহেতু দ্বীপের পশ্চিম ভাগ দিয়ে প্রবাহিত হচ্ছে, সেহেতু "নদীর মূল স্রোতধারার মধ্যরেখা নীতি" বা Thalweg doctrine অনুযায়ী বাংলাদেশ দ্বীপটিকে নিজ দেশের অন্তভুর্ক্ত হয়। অপরদিকে ভারতীয় দাবি হচ্ছে, নদীর মূলস্রোত পরিবর্তনশীল। সার্বভৌমত্ব প্রদানের এই বিষয় এবং দুই দেশের মধ্যে সামুদ্রিক সীমা প্রতিষ্ঠাপন র‌্যাডক্লিফ লাইন পদ্ধতি অনুযায়ী বড় আকারের বিতর্কের অংশ হয়ে ওঠে।

## আবিষ্কার
১৯৭০ সালের প্রলয়ংকরী ঘূর্ণিঝড়ের পর হাড়িয়াভাঙ্গা নদীর মোহনার অদূরে বাংলাদেশের সমুদ্রসীমায় দক্ষিণ তালপট্টি দ্বীপ জেগে ওঠে। নদীর মোহনা থেকে দুই কিলোমিটার দূরে এর অবস্থান। ১৯৭৪ সালে একটি আমেরিকান স্যাটেলাইটে আড়াই হাজার বর্গমিটার এ দ্বীপটির অস্তিত্ব ধরা পড়ে। পরে রিমোট সেন্সিং সার্ভে চালিয়ে দেখা গিয়েছিল, দ্বীপটির আয়তন ক্রমেই বাড়ছে এবং একপর্যায়ে এর আয়তন ১০ হাজার বর্গমিটারে দাঁড়ায়। তবে অনেকে দাবি করেন, ১৯৫৪ সালে প্রথম দ্বীপটির অস্তিত্ব ধরা পড়ে। দ্বীপটির মালিকানা বাংলাদেশের হলেও ভারত ১৯৮১ সালে সেখানে সামরিক বাহিনী পাঠিয়ে তাদের পতাকা ওড়ায়। ভারতের যুক্তি, ১৯৮১ সালের আন্তর্জাতিক জরিপ অনুযায়ী দক্ষিণ তালপট্টির পূর্ব অংশটির অবস্থান ভারতের দিকে ।

## বর্তমান
মার্চ, ২০১০ এ বিবিসি খবর অনুযায়ী দ্বীপটি বর্তমানে ২ মিটার সমুদ্রতলে নিমজ্জিত। ২০১৪ সালে ৭ জুলাই আন্তর্জাতিক সালিশি আদালতের রায় অনুযায়ী দ্বীপটি ভারতের সমুদ্র সীমায় পড়েছে।

## আরও দেখুন

* বাংলাদেশ-ভারত সম্পর্ক
* ইন্দো-বাংলাদেশ ছিটমহল
* বাংলাদেশের দ্বীপসমূহের তালিকা
* ভারতের দ্বীপসমূহের তালিকা

## তথ্যসূত্র

বিষয়শ্রেণী:বাংলাদেশের সাবেক দ্বীপ
বিষয়শ্রেণী:বাংলাদেশের জনবসতিহীন দ্বীপ
বিষয়শ্রেণী:ভারতের জনবসতিহীন দ্বীপ
বিষয়শ্রেণী:বিরোধপূর্ণ দ্বীপ
বিষয়শ্রেণী:বাংলাদেশের রাষ্ট্রসীমানা বিরোধ
বিষয়শ্রেণী:ভারতের রাষ্ট্রসীমানা বিরোধ
বিষয়শ্রেণী:পশ্চিমবঙ্গের দ্বীপ
বিষয়শ্রেণী:সুন্দরবন (পশ্চিমবঙ্গ)
বিষয়শ্রেণী:বঙ্গোপসাগরের দ্বীপ
বিষয়শ্রেণী:সুন্দরবন (বাংলাদেশ)
ডুলাহাজারা সাফারি পার্ক

**ডুলাহাজারা সাফারি পার্ক** ২০০১ খ্রিষ্টাব্দে বাংলাদেশের কক্সবাজারের চকোরিয়া উপজেলায় প্রতিষ্ঠিত একটি সাফারি পার্ক, যেখানে পশুপাখি মুক্ত অবস্থায় বিচরণ করে। এটি বাংলাদেশের প্রথম সাফারি পার্ক। কক্সবাজার জেলা সদর হতে উত্তরে পার্কটির দূরত্ব ৪৫ কি:মি: এবং চকরিয়া সদর হতে দক্ষিণে ১১ কি:মি: এর আয়তন প্রায় ৯০০ হেক্টর। সাফারী পার্ক হলো সরকার ঘোষিত এলাকা যেখানে বণ্যপ্রানীদেরকে তাদের প্রাকৃতিক পরিবেশে প্রতিপালন করা হয়।

## বিবরণ
ডুলাহাজারা সাফারি পার্ক এর প্রধান প্রবেশদ্বার। কক্সবাজার]]
ডুলাহাজারা সাফারি পার্কটি কক্সবাজার জেলা সদর থেকে ৪৫ কিলোমিটার উত্তরে এবং চকরিয়া থানা থেকে ১১ কিলোমিটার দক্ষিণে, কক্সবাজার জেলা সদরের দক্ষিণ বন বিভাগের ফাসিঁয়াখালি রেঞ্জের ডুলাহাজারা ব্লকে অবস্থিত। ১৯৮২ সালে অবিভক্ত কক্সবাজার উত্তর বনবিভাগের কক্সবাজার জেলার চকরিয়া উপজেলাধীন ডুলাহাজারা ব্লকের ৪২.৫ হেক্টর বনাঞ্চল নিয়ে একটি হরিণ প্রজনন কেন্দ্র স্থাপন করা হয়। পরবর্তীতে ২০০১ সালে উঁচু-নিচু টিলাসমৃদ্ধ চিরসবুজ এ বনাঞ্চলের জীববৈচিত্র্য সংরক্ষণ ও আবাসস্থলের টেকসই উন্নয়নের লক্ষ্যে এর আয়তন ৯০০ হেক্টর বৃদ্ধি করে দেশের প্রথম সাফারি পার্ক হিসেবে যাত্রা শুরু হয়।

ডুলাহাজারা সাফারি পার্ককে কেউ কেউ সাফারি পার্ক বলতে রাজি নন, কারণ এখানে প্রাকৃতিক অবকাঠামোর বদলে অত্যাধুনিক ও কৃত্রিম অবকাঠামো গড়ে তোলা হয়েছে বেশি।

বাংলাদেশ বন বিভাগের দেয়া তথ্যমতে, এই পার্কটিতে বছরে প্রায় ১,০০,০০০ পর্যটক ভ্রমণ আসেন। পার্কের প্রবেশ মূল্য প্রাপ্ত বয়স্ক ৳৫০ (পঞ্চাশ টাকা), অপ্রাপ্ত বয়স্ক (৫-১৫ বছর) ৳২০ (বিশ টাকা), শিশু ৫ বছরের নীচে ফ্রি, বিদেশী দর্শনার্থী ৫ ডলার, শিক্ষা সফর ছাত্র সংখ্যা- ১-১০০ ৳ ৫০০ (পাঁচশত টাকা), ১০১-২৫০ ৳৮০০ (আটশত টাকা), পিকনিক স্পট প্রতি দলের জন্য ৳ ২০০০ (দুই হাজার টাকা)।

## প্রাণীবৈচিত্র্য
ডুলাহাজারা সাফারি পার্ক মূলত হরিণ প্রজনন কেন্দ্র হিসেবে প্রতিষ্ঠিত হলেও এখানে বাঘ, সিংহ, হাতি, ভালুক, গয়াল, কুমির, জলহস্তী, মায়া হরিণ, সম্বর হরিণ, চিত্রা হরিণ, প্যারা হরিণ প্রভৃতি প্রাণীও রয়েছে। এই পার্কে স্বাদুপানির কুমির যেমন আছে, তেমনি আছে লোনা পানির কুমির। এছাড়াও ২০১৭ থেকে এ পার্কে তৈরী করা হয়েছে কৃত্রিম আফ্রিকান সাফারি যেখানে আফ্রিকান প্রাণী হিসেবে রয়েছে জেব্রা ও নু-হরিণ। বঙ্গবন্ধু শেখ মুজিব সাফারী পার্কে বিভিন্ন বেষ্টনীতে দেশি-বিদেশি বিভিন্ন প্রজাতির ৮৫টি পাখি, ৬৯টি সরীসৃপ ও ১৫০টি স্তন্যপায়ী প্রাণী রয়েছে । এছাড়াও পার্কে হরিণ, বানর, বন বিড়াল, মেছোবাঘ, বুনো শূকর, সজারু, বনমোরগ, ফিঙে, ঘুঘু, চিলসহ বিভিন্ন প্রজাতির প্রাণী উন্মুক্ত অবস্থায় রয়েছে। এছাড়া শীতকালে বিভিন্ন প্রজাতির পাখির কলতানে মুখরিত হয়ে ওঠে পার্কের বিভিন্ন লেক ও জলাশয়।

## চিত্রশালা


চিত্র:Bangabandhu Safari Park Cox’s Bazar 21.JPG|সিংহ
চিত্র:Bangabandhu Safari Park Cox’s Bazar 22.JPG|জলহস্তী
চিত্র:A Bangladeshi Gaur in Dul Hazra Safari Park, Cox Bazar, Bangladesh Pic 02.jpg|গৌর
চিত্র:ডুলাহাজারা সাফারি পার্কের কালো ভল্লুক ১.jpg|ভাল্লুক
চিত্র:Bangabandhu Safari Park Cox’s Bazar 02.JPG|অজগর
চিত্র:Bangabandhu Safari Park Cox’s Bazar 13.JPG|কচ্ছপ
চিত্র:Bangabandhu Safari Park Cox’s Bazar 19.JPG|কুমির
চিত্র:Macaca mulata.jpg|লাল বান্দর
চিত্র:ইমু.jpg|এমু
চিত্র:উল্লুক.jpg|উল্লুক



## তথ্যসূত্র

## বহিঃসংযোগ
* 

বিষয়শ্রেণী:সাফারি পার্ক
বিষয়শ্রেণী:সংরক্ষিত বনাঞ্চল
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:কক্সবাজার জেলার দর্শনীয় স্থান
বিষয়শ্রেণী:বাংলাদেশের উদ্যান
সাফারি পার্ক

[thumb|250px|right|\[ওয়েস্ট মিডল্যান্ড সাফারি পার্ক-এ জিরাফকে পর্যটকরা খাওয়াচ্ছেন]]
**সাফারি পার্ক** হলো বন্য প্রাণীর জন্য এমন একটি উন্মুক্ত ক্ষেত্র, যেখানে প্রাণীরা খোলামেলাভাবে বিচরণ করতে পারে।

## বৈশিষ্ট্য
সাফারি পার্ক একপ্রকারের অভয়ারণ্য। তবে অভয়ারণ্য, প্রাকৃতিকভাবে গড়ে ওঠা জঙ্গলকে কেন্দ্র করে গড়ে তোলা হয়। অপরদিকে সাফারি পার্ক মানুষ কৃত্রিমভাবে তৈরি করে নেয়। এখানে পশু ব্যবস্থাপনা প্রাকৃতিক পরিবেশে হবে, তবে মানুষের মাধ্যমে হবে। 'সাফারি' কথাটার অর্থই হলো 'কোনো দৃশ্যমান বেড়া নয়', অর্থাৎ সাফারি পার্কে এমনভাবে প্রাকৃতিকভাবে বেড়া তৈরি করা হয়, যা দেখলে বোঝাই যাবে না যে বেড়া রয়েছে। এরকম বেড়া খুব সাধারণ উপাদানেই তৈরি করা হয় এবং তৈরির পর তা গাছপালা, লতাপাতা দিয়ে ঢেকে দেয়া হয়।

সাফারি পার্কে বন্যপ্রাণী থাকবে মুক্ত, দর্শনার্থী থাকবেন সুরক্ষিত। দর্শনার্থীরা প্রাণী দেখতে যাবেন সুরক্ষিত গাড়িতে চড়ে, প্রাকৃতিক রাস্তা দিয়েই। এমনকি বন্যপ্রাণীদের খাবারও দেয়া হবে সুরক্ষিত গাড়িতে করে।
[thumb|right|200px|সাফারি পার্কে [জিরাফ]]

## নিয়মাবলী
সাফারি পার্কে দর্শনার্থীরা, প্রাণীদের খাবার দিতে পারবেন না। তবে অনেক সাফারি পার্কে প্রাণীদের খাবার দেবার ব্যবস্থা করে দেয় কর্তৃপক্ষ, তবে সেক্ষেত্রে খাবার কিনেও নিতে হবে পার্ক কর্তৃপক্ষের থেকে। কর্তৃপক্ষ হিসেব রাখবেন কোন প্রাণীকে দর্শনার্থীরা কতটুকু খাবার সরবরাহ করলেন, সেই অনুপাতে তার দৈনিক খাবার তালিকার প্রয়োজনীয় অবশিষ্টটুকু কর্তৃপক্ষ সরবরাহ করেন।

## তথ্যসূত্র

## অতিরিক্ত পঠন
* Jimmy CHIPPERFIELD, *My Wild Life*. Macmillan, London (1975). 219 p. ।

বিষয়শ্রেণী:বন
বিষয়শ্রেণী:উদ্যান
বিষয়শ্রেণী:চিড়িয়াখানা
অভয়ারণ্য

[থাম্ব|[খামার অভয়ারণ্য, যেখানে উদ্ধারকৃত ছাগল, ভেড়া, গরু, শুকর, মুরগি এবং খামারের প্রাণীকে রাখা হয়]]
**অভয়ারণ্য** () হল একটি সুবিধা যেখানে প্রাণীদের বসবাসের জন্য আনা হয় এবং তাদের বাকি জীবনের জন্য সুরক্ষিত করা হয়। এটি এমন বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।

## শব্দগত ব্যুৎপত্তি
বাংলা 'অভয়' এবং 'অরণ্য' শব্দদ্বয়ের সন্ধিতে 'অভয়ারণ্য' শব্দটি গঠিত হয়েছে। বাংলায় 'অভয়' শব্দের অর্থ 'ভয়হীন' বা 'নির্ভয়'; আর 'অরণ্য' অর্থ 'বন' বা 'জঙ্গল'। অর্থাৎ যে জঙ্গলে প্রাণীদের নির্ভয় বিচরণ নিশ্চিত করা হয় তাকে অভয়ারণ্য বলা হয়।

## বিবরণ
সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা রাজ্য সরকার করে থাকেন।

অভয়ারণ্য ঘোষণা করার মাধ্যমে নিশ্চিত করা হয়:
১) ঐ এলাকার বন্যপ্রাণী যেন ধ্বংস না হয়।
২) পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। পাশাপাশি, বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।

## ভারতের কয়েকটি গুরুত্বপূর্ণ অভয়ারণ্য

রাজ্য-আসাম

নাম-কাজিরাঙ্গা, মানস অভয়ারণ্য

বন্যপ্রাণী - গণ্ডার, বাঘ, হাতী, বুনো মোষ, বুনো মুরগী, ধনেশ পাখি ইত্যাদি।

রাজ্য-পশ্চিমবঙ্গ

নাম-গরুমারা, জলদাপাড়া

বন্যপ্রাণী - গণ্ডার, বাঘ, হাতী, চিতাবাঘ, ভালুক, হরিণ, বুনো শূকর, ময়ূর, বুনো মুরগী ইত্যাদি।

রাজ্য - উত্তরপ্রদেশ

নাম - চন্দ্রপ্রভা অভয়ারণ্য

বন্যপ্রাণী - বাঘ, চিতাবাঘ, হায়না, হরিণ, বানর, ময়ূর ইত্যাদি।

রাজ্য - গুজরাট

নাম - গির অরণ্য

বন্যপ্রাণী - সিংহ, নীল গাই, হাতী, বুনো শূকর, হরিণ, ময়ূর ইত্যাদি।

রাজ্য - কর্ণাটক

নাম - বন্দীপুর অভয়ারণ্য

বন্যপ্রাণী - ভারতীয় বাইসন, হাতী, বিভিন্ন রকম পাখি ইত্যাদি।

রাজ্য - তামিলনাড়ু

নাম - মধুমালাই

বন্যপ্রাণী - হাতী, ভারতীয় বাইসন, বুনো মুরগী ইত্যাদি।

রাজ্য - কেরালা

নাম - পেরিয়ার

বন্যপ্রাণী - হাতী, বাঘ, বাইসন, বুনো শূকর, বুনো কুকুর, বিভিন্ন রকম পাখি ইত্যাদি।

রাজ্য - জম্মু ও কাশ্মীর

নাম - দাচিগাম

বন্যপ্রাণী - কস্তুরী মৃগ, লাল হরিণ, ভালুক ও বিভিন্ন ধরনের পাখি ইত্যাদি।

রাজ্য - উড়িষ্যা

নাম - শিমলিপাল অভয়ারণ্য

বন্যপ্রাণী - বাঘ, ভালুক, বিভিন্ন রকম পাখি ইত্যাদি।

রাজ্য - বিহার

নাম - পালামৌ অভয়ারণ্য

বন্যপ্রাণী - বাঘ, নানাজাতের পাখি ইত্যাদি।

## আরো দেখুন
* জাতীয় উদ্যান

## তথ্যসূত্র

বিষয়শ্রেণী:বন
বিষয়শ্রেণী:বনাঞ্চল
বিষয়শ্রেণী:সংরক্ষিত বনাঞ্চল
বিষয়শ্রেণী:প্রাণিকল্যাণ
বিষয়শ্রেণী:সংরক্ষিত অঞ্চল
মৌরিতানিয়ার জাতীয় সংগীত

**মৌরিতানিয়ার জাতীয় সঙ্গীত** (আরবি: نشيد وطني موريتاني‎) ১৯শ শতাব্দীতে বাবা অউল্ড চিক এর একটি কবিতা থেকে নেওয়া হয়। মৌরিতানিয়ার জাতীয় সঙ্গীতে সুর দিয়েছেন তোলিয়া নিকিপ্রউইজকি এবং একে ১৯৬০ সালে স্বাধীনতার উপর অবলম্বন করা হয়েছিল। সঙ্গীতের বিরল এবং উচ্চতর জটিল ছন্দ একে গাইতে কঠিন করে তুলেছে। এজন্য একে প্রায়ই শব্দহীনভাবে গাওয়া হয়।

## গানের কথা

## তথ্যসূত্র

## বহিঃসংযোগ
* মৌরিতানিয়ার জাতীয় সঙ্গীতের তথ্য 

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
বিষয়শ্রেণী:২০১৭-এর গান
হিম চেরিফিন

**হিম চেরিফিন** (Hymne Chérifien‎; শরিফের তারানা), মরক্কো রাজ্যেরের জাতীয় সঙ্গীত। এমনকি ১৯৫৬ সালে মরক্কোর স্বাধীনতার পূর্বে একে অবলম্বন করা হয়েছিল। গানের সুর দিয়েছেন লেও মরগান‌ এবং কথা দিয়েছেন আলি সকুয়াল্লি হোসেইন ১৯৭০ সালে।

## গানের কথা

## তথ্যসূত্র

## বহিঃসংযোগ
* Audio file of the Hymne Cherifien MIDI
* Audio file of the Hymne Cherifien MP3

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
মানুষের লৈঙ্গিক পার্থক্য

**লৈঙ্গিক পার্থক্য** বলতে সচারচর জীবপ্রজাতির পুরুষ ও স্ত্রী’র মধ্যে বিদ্যমান জৈবিক এবং/অথবা মানসিক বৈশিষ্ট্যগত পার্থক্য বোঝায়। এই পার্থক্যগুলো উভয়ের সাথে সম্পর্কযুক্ত। এই নিবন্ধে মানুষের পুরুষ ও নারীর মধ্যে একটি নির্দিষ্ট বয়সের ক্ষেত্রে গড়পড়তা পার্থক্যের দিকে আলোকপাত করেছে। উদাহরণস্বরূপ, সাধারণত এবং গড়ে প্রাপ্তবয়স্ক পুরুষ উচ্চতায় প্রাপ্তবয়স্ক নারীর চেয়ে লম্বা, কিন্তু একজন নির্দিষ্ট নারী একজন নির্দিষ্ট পুরুষের চেয়ে লম্বা হতে পারেন। এই নিবন্ধে পরিষ্কারভাবে নারী-পুরুষ উভয়ক্ষেত্রে প্রযোজ্য এমন পার্থক্যগুলো উল্লেখিত হয়েছে। যদিও কিছু লৈঙ্গিক পার্থক্য আছে যা বিতর্কিত।

## শারীরিক পার্থক্য
### উপস্থাপনা
* গড়ে, পুরুষ নারীর থেকে বেশি লম্বা, প্রায় আধা ফুট (~১৫ সেন্টিমিটার)
* কটি-জঘন অনুপাত গড়ে নারীর তুলনায় পুরুষের বেশি (কটি-জঘন অনুপাত দেখুন)।
* গড়ে, পুরুষের কর্তন দাঁতের দৈর্ঘ্য নারীর তুলনায় বেশি
* গড়ে, পুরুষ নারীর তুলনায় বেশি শক্তিশালী। পুরুষের উচ্চ মাত্রার টেস্টোস্টেরন ক্ষরণের ফলে পেশি বিকাশ সুগঠিত হওয়ায় এমনটি হয়।
* গড়ে, পুরুষের শরীরের নারী চেয়ে লোমের পরিমাণ বেশি।
* পুরুষের ত্বক, নারীর ত্বকের তুলনায় বেশি মোটা (বেশি কোলাজেন সমৃদ্ধ) এবং তৈলাক্ত (সেবামের পরিমাণ বেশি থাকে)। 
* নারীর ত্বক পুরুষের ত্বকের তুলনায় বেশি কোমল।
* পুরুষের তর্জনী, অনামিকার তুলনায় ছোট। অপরদিকে নারীর তর্জনী, অনামিকার তুলনায় বড়।
* নারীর শ্রোণীঅঞ্চল, পুরুষের তুলনায় প্রশস্ত। সন্তান ধারণ ও জন্মদানের জন্য নারীর শ্রোণীঅঞ্চল বড় হয়।
* পুরুষের কণ্ঠমণি () রয়েছে, যার ফলে ভোকাল কর্ড বড় এবং কণ্ঠস্বর ভারী/গম্ভীর হয়।

## অন্যান্য পার্থক্য
* নারীর শরীরে চর্বির পরিমাণ পুরুষের তুলনায় বেশি।
* পুরুষের রক্তচাপ নারীর তুলনায় বেশি। এবং নারীর হৃৎস্পন্দন পুরুষের তুলনায় বেশি, এমন কী যখন তারা ঘুমিয়ে থাকে তখনও। 
* পেশি কলার ঘনত্ব নারীর থেকে পুরুষের বেশি, বিশেষ করে উর্ধ্বাঙ্গে।
* পুরুষ ও নারীর কিছু হরমোনের ক্ষেত্রে মাত্রা ভিন্ন। যেমন: পুরুষের অ্যান্ড্রোজেন ক্ষরণের হার বেশি। অপরদিকে নারীর ইস্ট্রোজেন হরমোন ক্ষরণের হার বেশি।
* প্রাপ্তবয়স্ক পুরুষের প্রতি ঘন মিলিমিটার রক্তে লোহিত রক্ত কণিকার সংখ্যা প্রায় ৫২ লক্ষ, অপরদিকে প্রাপ্ত বয়স্ক নারীর ক্ষেত্রে এই পরিমাণ ৪৬ লক্ষ।.

## তথ্যসূত্র

## আরো পড়ুন
*  Full text 

## বহিঃসংযোগ
* 

বিষয়শ্রেণী:সামাজিক লিঙ্গ
বিষয়শ্রেণী:সামাজিক বৈষম্য
বাফেলো উইং

**বাফেলো উইং** (), যা **হট উইং**, **চিকেন উইং**, বা শুধু **উইং** নামেও পরিচিত, এক প্রকার মুরগীর মাংস দ্বারা প্রস্তুতকৃত খাবার। সচারচর এটা কড়া করে ভেজে আটার প্রলেপ দেওয়া ছাড়াই শুধুমাত্র সসের পরত দিয়ে পরিবেশন করা হয়। ঐতিহ্যবাহী বাফেলো উইং সস শুধুমাত্র দুইটি উপাদান দিয়ে তৈরি করা হয়। উপাদানগুলো হচ্ছে: ভিনেগার দেওয়া এক প্রকার খুব ঝাল লাল মরিচযুক্ত হট সস, ও মাখন। ঐতিহ্যগতভাবে বাফেলো উইং সেলারি পাতা ও নীল পনির সহকারে পরিবেশন করা হয়।

বাফেলো উইংয়ের নাম এসেছে এই খাবারের উৎপত্তিস্থল যুক্তরাষ্ট্রের নিউ ইয়র্ক অঙ্গরাজ্যের বাফেলোর নামানুসারে। বাফেলোর স্থানীয় অধিবাসীদের কাছে এটি পুরো ‘বাফেলো উইং’ নামটির পরিবর্তে শুধুমাত্র ‘উইং’ বা ‘চিকেন উইং’ নামেই পরিচিত।

## তথ্যসূত্র

## বহিঃসংযোগ
* National Buffalo Wing Festival
* Anchor Bar official website
* Buffalo Wings The largest buffalo wings recipe database on planet earth.
* On the Wings of a Buffalo  from the *Atlas of Popular Culture in the Northeastern United States*

বিষয়শ্রেণী:আমেরিকান রন্ধনপ্রণালী
বিষয়শ্রেণী:খাদ্য
বিষয়শ্রেণী:কানাডীয় রন্ধনশৈলী
বিষয়শ্রেণী:ভাজা মুরগি
ইসমাইল ইবনে শরীফ

**মাওলায়ে ইসমাইল ইবনে শরীফ** () () (১৬৩৪? বা ১৬৪৫?-১৭২৭, রাজত্বকাল ১৬৭২-১৭২৭) ছিলেন মরক্কোর আলাউই বংশের প্রথম দ্বিতীয় শাসক। অন্যান্য বংশের মতোই ইসমাইলও নিজেকে মুহাম্মাদের বংশধর হিসেবে দাবি করেছেন। তার দাবি অনুসারে তিনি মুহাম্মাদের নাতি হাসান ইবনে আলির বংশধর। এছাড়া ইসমাইলের নিজের দেশে তিনি ‘যুদ্ধবাজ রাজা’ নামে পরিচিত।

## শাসন
ইসমাইল সিংহাসনের আরোহণ করেন তার সৎ ভাই আল-রশিদের মৃত্যুর পর। তিনি তার ঘোড়া থেকে পড়ে মারা যান। ইসমাইলের অভিষেক ঘটে মাত্র ছাব্বিশ বছর বয়সে। তখন তার দেশ বিভিন্ন উপজাতির মধ্যে যুদ্ধ, অন্তর্কোন্দল, ও রাজত্বের দখল সংক্রান্ত প্রতিকূলতায় পর্যদুস্ত। তার শাসন কাল ছিলো ১৬৭২ থেকে ১৭২৭ পর্যন্ত। ইসমাইলকে বলা হয় পৃথিবীর এখন পর্যন্ত সবচেয়ে বেশি সন্তানের পিতা। তিনি ৫২৫ পুত্র ৩৪২ কন্যাসহ মোট ৮৬৭ জন সন্তানের জন্ম দিয়েছিলেন। মেকনেস নামের যে রাজধানী শহরটি তিনি তৈরি করেছিলেন, তাকে তার মাত্রাতিরিক্ত অপচয়ের কারণ মরক্কোর ভার্সেইলি বলে অভিহিত করা হতো। এই শহর তৈরিতে ব্যবহৃত কিছু পাথর প্রাচীন রোমান ধ্বংসাবশেষ থেকে লুট করে আনা হয়েছিলো। মৌলে ইসমাইলের সময়কালেই মরক্কোর রাজধানী শহর ফেজ থেকে মেকেনেসে স্থানান্তর করা হয়।

## পাদটীকা

## তথ্যসূত্র
* Abum-Nasr, Jamil M. (1987). *A History of the Maghrib in the Islamic Period*.
* Pennell, C.R. (2000). *Morocco Since 1830*.
* Milton, Giles (2004).*White Gold: The Extraordinary True Story of Thomas Pellow and North Africa's One Million European Slaves*.
* Bakari Kamian. (2001). *Des Tranchés de Verdun à l'église Saint Bernard*.

## বহিঃসংযোগ
* Muslim rulers 
* Evolution is over 

বিষয়শ্রেণী:১৬৪০-এর দশকে জন্ম
বিষয়শ্রেণী:১৭২৭-এ মৃত্যু
বিষয়শ্রেণী:মরক্কোর সুলতান
বিষয়শ্রেণী:মুসলিম শাসক
বিষয়শ্রেণী:১৭শ শতাব্দীর আফ্রিকার রাজশাসক
বিষয়শ্রেণী:১৮শ শতাব্দীর আফ্রিকার রাজশাসক
বিষয়শ্রেণী:১৭শ শতাব্দীর মরক্কী ব্যক্তি
বিষয়শ্রেণী:১৮শ শতাব্দীর মরক্কী ব্যক্তি
বিষয়শ্রেণী:মরক্কী ক্রীতদাসের মালিক
ভিভা, ভিভা এ ফ্রেলিমো

**ভিভা, ভিভা এ [[ফ্রেলিমো]]** (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবী হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত।

১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল।

এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়।

## গানের কথা

## তথ্যসূত্র

## বহিঃসংযোগ
* মোজাম্বিকের জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
বিষয়শ্রেণী:মোজাম্বিকের ইতিহাস
পাত্রিয়া আমাদা

**পাত্রিয়া আমাদা** (পর্তুগিজ: Pátria Amada; বাংলা: প্রিয়তম মাতৃভূমি) মোজাম্বিকের জাতীয় সঙ্গীত। এটি ২০০২ সালে ভিভা, ভিভা এ ফ্রেলিমোকে প্রতিস্থাপন করে। এর কথা এবং সুর দিয়েছেন "জুস্তিনো সিগাউলান কেমান"।

## গানের কথা

## তথ্যসূত্র

## বহিঃসংযোগ
* মোজাম্বিকের জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:মোজাম্বিক
বিষয়শ্রেণী:আফ্রিকার জাতীয় সঙ্গীত
বিশ্ব পানি দিবস

**বিশ্ব জল দিবস** বা **বিশ্ব পানি দিবস** হল জল বা পানির গুরুত্বকে তুলে ধরার জন্য জাতিসংঘ কর্তৃক বার্ষিকভাবে উদযাপিত একটি দিন (সর্বদা ২২ মার্চ)। 
১৯৯৩ সালে জাতিসংঘ-র সাধারণ সভা ২২ মার্চ তারিখকে **বিশ্ব জল দিবস** বা **বিশ্ব পানি দিবস** হিসেবে ঘোষণা করে।
১৯৯২ সালে ব্রাজিলের রিও ডি জেনিরোতে জাতিসংঘ পরিবেশ ও উন্নয়ন সম্মেলনের (ইউএনসিইডি) এজেন্ডা ২১-এ প্রথম বিশ্ব জল দিবস পালনের আনুষ্ঠানিক প্রস্তাবটি উত্থাপিত হয়। ১৯৯৩ সালে প্রথম বিশ্ব জল দিবস পালিত হয় এবং তার পর থেকে এই দিবস পালনের গুরুত্ব ক্রমশ বৃদ্ধি পেতে থাকে।
জাতিসংঘের সদস্য দেশগুলি এই দিনটিকে নিজ নিজ রাষ্ট্রসীমার মধ্যে জাতিসংঘের জলসম্পদ সংক্রান্ত সুপারিশ ও উন্নয়ন প্রস্তাবগুলির প্রতি মনোনিবেশের দিন হিসেবে উৎসর্গ করেন। প্রতি বছর বিশ্ব জল দিবস উপলক্ষে জাতিসংঘের বিভিন্ন সংস্থার যে কোনো একটি বিশেষ কর্মসূচি পালন করে থাকে। ২০০৩ সালে প্রতিষ্ঠার পর থেকে জাতিসংঘ-জল বিশ্ব জল দিবসের থিম, বার্তা ও প্রধান সংস্থা নির্বাচনের দায়িত্বে রয়েছে।
জাতিসংঘের সদস্য রাষ্ট্রগুলির পাশাপাশি বিভিন্ন বেসরকারি সংস্থাও পরিশুদ্ধ জল ও জলসম্পদ রক্ষা সম্পর্কে জনসচেতনতা গড়ে তোলার জন্য এই দিন বিশেষ কর্মসূচির আয়োজন করেন। ২০০৩, ২০০৬ ও ২০০৯ সালে জাতিসংঘ বিশ্ব জল উন্নয়ন প্রতিবেদন বিশ্ব জল দিবসেই প্রকাশ করা হয়েছে।
২০১৫ সালের বিশ্ব পানি দিবসের প্রতিপাদ্য ছিল- পানির সহজ প্রাপ্তি, টেকসই উন্নয়নের ভিত্তি|২০২৩ সালের পানি দিবসের প্রতিপাদ্য বিষয়- “পানি ও স্যানিটেশন সংকট সমাধানে ত্বরান্বিত পরিবর্তন’। ২০২৫ সালের বিশ্ব জল দিবসের প্রতিপাদ্য হলো 'হিমবাহ সংরক্ষণ'। হিমবাহ মানবজীবনের জন্য অত্যন্ত গুরুত্বপূর্ণ। বিশ্বের হিমবাহ গুলি থেকে যে গলিত জল পাওয়া যায় তা সারা বছর ধরে পানীয় জল, কৃষি, শিল্প,  শক্তি উৎপাদন এবং সুস্থ বাস্তুতন্ত্রের জন্য কাজে লাগে। তাড়াতাড়ি গলে যাওয়া হিমবাহের কারণে নিয়মিত জলপ্রবাহে সমস্যা হচ্ছে। সারা বছর ধরে জলপ্রাপ্তির ক্ষেত্রে অনিশ্চয়তা তৈরি হচ্ছে, যার গভীর প্রভাব পড়ছে মানব সভ্যতার উপর।

## তথ্যসূত্র

বিষয়শ্রেণী:পরিবেশগত সচেতনতা দিবস
বিষয়শ্রেণী:স্বাস্থ্য সচেতনতা দিবস
বিষয়শ্রেণী:মার্চ উদ্‌যাপন
বিষয়শ্রেণী:জনস্বাস্থ্য শিক্ষা
জল
বিষয়শ্রেণী:পানি ও রাজনীতি
বিষয়শ্রেণী:পানি ও সমাজ
বিষয়শ্রেণী:খাদ্য ও পানীয় সম্পর্কিত উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:পয়ঃনিষ্কাশন
উইলফ্রেড ওয়েন

**উইলফ্রেড এডয়ার্ড স্যাল্টার ওয়েন ওয়েলশ** জাতিচুক্ত ব্রিটিশ কবি। তিনি যুদ্ধের বিরোধিতার জন্য বিখ্যাত। তিনি প্রথম প্রথম বিশ্বযুদ্ধকালীন কবি। তিনি সমকামী ছিলেন বলে মনে করা হয়।

## জীবনী
উইলফ্রেড ওয়েনের জন্ম ১৮ই মার্চ ১৮৯৩ তারিখে ইংল্যান্ডের শ্রপ্সায়ারে।  তিনি ১৯১১ সালের মে মাসে স্কুলজীবন শেষ করেন। ২১শে অক্টোবর ১৯১৫ তিনি সেনাবাহিনীতে যোগ দেন। ৪ জুন ১৯১৬ তিনি দ্বিতীয় লেফট্যান্যান্ট হন। তিনি ১৯১৮ সালে প্রথম বিশ্বযুদ্ধ শেষ হওয়ার এক সপ্তাহ আগে স্যাম্ব্র এর যুদ্ধে ফ্রান্সে মারা যান। 

## সাহিত্যকর্ম
উইলফ্রেড ওয়েন প্রথম বিশ্বযুদ্ধকালীন কবি। তিনি খন্দক ও বিষবাষ্প যুদ্ধপদ্ধতির ভয়াবহতার বর্ণণা দিয়েছেন। তিনি সিগফ্রেড স্যাসুন কর্তৃক প্রভাবিত হয়েছিলেন। তাঁর উল্লেখযোগ্য সাহিত্যকর্ম হল "Dulce et Decorum Est", "Insensibility", "Anthem for Doomed Youth", "" এবং ""

## তথ্যসূত্র

## বহিঃসংযোগ
* The Wilfred Owen Collection , in The First World War Poetry Digital Archive  by Oxford University
* The Wilfred Owen resource page at warpoetry.co.uk
* Wilfred Owen at BBC Poetry Season
* Selected Poems at Poetseers
* Wilfred Owen Association
* Details of Wilfred Owen's burial place (Commonwealth War Graves Commission)
* Gay Great - Wilfred Owen - detailed biography
* Lost Poets of the Great War , a hypertext document on the poetry of World War I by Harry Rusche, of the English Department, Emory University, Atlanta GA. It contains a bibliography of related materials.

বিষয়শ্রেণী:প্রথম বিশ্বযুদ্ধ
বিষয়শ্রেণী:১৮৯৩-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:মিলিটারি ক্রস প্রাপক
বিষয়শ্রেণী:২০শ শতাব্দীর ইংরেজ কবি
বিষয়শ্রেণী:ইংরেজ পুরুষ কবি
আহলুল হাদীস

ইসলামের ইতিহাসে **আহলুল হাদীস** ( আরবি: أهل الحديث) বলতে এমন একটি ইসলামি আকীদাগত গোষ্ঠীকে বোঝানো হয়, যারা ধর্মতাত্ত্বিক সিদ্ধান্ত ও শাস্ত্রীয় ব্যাখ্যার ক্ষেত্রে কেবল কুরআন, সহিহ হাদিস ও সাহাবিদের ইজমা (ঐক্যমত্য) ব্যবহারের পক্ষে কথা বলে। এটি করে ইসলামের ইতিহাসের দ্বিতীয়/তৃতীয় শতাব্দীতে মুহাদ্দিস বা হাদীসের পণ্ডিতদের একটি আন্দোলন ছিল।  ইসলামের দ্বিতীয় শতাব্দীতে ইসলামী আকীদার উৎস নিয়ে বিতর্ককারী দুটি প্রধান দলের একটি ছিল আহলুল হাদিস এবং অন্যটি ছিল আহলে রায়।

## ইতিহাস
আনুমানিক ইসলাম আগমনের তৃতীয় শতাব্দীর দিকে সমসাময়িক আইনশাস্ত্রের আলেমদের মতামত অপেক্ষা মুহাম্মাদ এর মতাদর্শ বা হাদিসের উপর অধিক জোর প্রদানের মাধ্যমে এই মতবাদের সূচনা হয়। ৩য় শতাব্দীতে আহমদ ইবনে হাম্বলের নেতৃত্বে মুতাজিলা মতবাদের বিরোধিতার মাধ্যমে এই মতবাদের উদ্ভব ঘটে। কেভিন জাকুয়েসের মতে, আহলে হাদিসগণ খলিফা ইয়াজিদ কর্তৃক সঙ্ঘটিত হত্যাকাণ্ডের প্রতিক্রিয়া হিসেবে একটি ধর্মীয় ইতিবাচক ব্যাখ্যার উন্মেষ ঘটিয়েছেন। অধ্যাপক 'সেরিল গ্লাসি' ইবনে হাজমকে আহলে হাদিস মতবাদের সবচেয়ে বড় দার্শনিক ও ধর্মতাত্ত্বিক বলে মনে করেন। ইবনে তাইমিয়া, আল জাহাবি, আহমদ ইবনে হাম্বল, ইবনে কাইয়িম আল জাওয়াজিয়া, মুহাম্মাদ আল বুখারি, ইবনে হাজার আস্কালানি, ইমাম কাজী আবুল ফযল ইয়াযসহ আরও অনেকেই এই মতবাদকে প্রত্যক্ষ বা পরোক্ষভাবে সমর্থন ও সহযোগিতা করেছেন। এই মতবাদের অনুসারীগণ নিজেদের রাশিদুন খলিফার মতবাদের অনুসারী বলে মনে করেন।

## আরও দেখুন
* আহল-ই-হাদীস
* মাযহাব

## তথ্যসূত্র

বিষয়শ্রেণী:ইসলাম
বিষয়শ্রেণী:আহলে হাদিস
বিষয়শ্রেণী:ইসলামের ইতিহাস
বিষয়শ্রেণী:ইসলামি পরিভাষা
বিষয়শ্রেণী:ইসলামি ধর্মতত্ত্ব
বিষয়শ্রেণী:হাদিস
বিষয়শ্রেণী:ইসলামি আইন
বিষয়শ্রেণী:সুন্নি ইসলামী শাখা
সান ইয়াত-সেন

**সান ইয়াত সেন** (; জন্ম: সান ডেমিং; ১২ নভেম্বর ১৮৬৬ – ১২ মার্চ ১৯২৫) **** চীন দেশের নেতা ছিলেন। তিনি সেদেশের মানচু রাজবংশের অপশাসনের বিরুদ্ধে লড়ে ছিলেন। তিনি বিদেশে থাকা অবস্থায় মানচু রাজবংশের পতন হয়। তিনি রাষ্ট্রপতি হন। তিনি প্রজাতন্ত্রী চীনের প্রথম রাষ্ট্রপতি।

## জীবনী
সান ইয়াত সেন ১৮৬৬ সালের ১২ই নভেম্বর জন্মগ্রহণ করেন।  তিনি পড়ে খ্রীস্টধর্ম গ্রহণ করেন। তিনি ডাক্তারি বিদ্যা শেষ করেন  এবং লন্ডন যান। দেশে রাজনৈতিক আদর্শ প্রচারের জন্য তিনি বিপন্ন হন। ১৯১১ সালে মানচু রাজবংশের পতন হয়। এরপর ১৯১২ সালে তিনি রাষ্ট্রপতিত্ব করলেও তিনি পদচ্যুত হন। শেষে ১২ই মার্চ তিনি মারা যান।

## তথ্যসূত্র

## বহিঃসংযোগ
* ROC Government Biography
* Sun Yat-sen in Hong Kong University of Hong Kong Libraries, Digital Initiatives
* Contemporary views of Sun among overseas Chinese
* National Dr. Sun Yat-sen Memorial Hall Official Website
* Dr. Sun Yat Sen Middle School 131, New York City
* Dr. Sun Yat Sen Museum, Penang, Malaysia
* Was Yung Wing Dr. Sun's supporter?  The Red Dragon scheme reveals the truth!
* Miyazaki Toten  He devoted his life and energy to the Chinese people.
* Sun Yat-sen Memorial Hall  A place to commemorate Sun Yat-sen in Guangzhou
* MY GRANDFATHER, DR. SUN YAT-SEN - By Lily Sui-fong Sun
* 浓浓乡情系中原—访孙中山先生孙女孙穗芳博士 - 我的祖父是客家人
* Dr. Sun Yat-Sen Foundation of Hawaii A virtual library on Dr. Sun in Hawaii including sources for six visits
* Who is Homer Lea?  Sun's best friend. He trained Chinese soldiers and prepared the frame work for the 1911 Chinese Revolution.

বিষয়শ্রেণী:১৮৬৬-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:চীনের রাষ্ট্রপতি
বিষয়শ্রেণী:জাতির জনক
বিষয়শ্রেণী:চীনা রাজনীতিবিদ
বিষয়শ্রেণী:জেনারেলিসিমো
বিষয়শ্রেণী:চীনা রাজনৈতিক দার্শনিক
বিষয়শ্রেণী:চীনা বিপ্লবী
বিষয়শ্রেণী:২০শ শতাব্দীর চীনা সরকার প্রধান
বিষয়শ্রেণী:হংকং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খ্রিস্টধর্মে ধর্মান্তরিত
বিষয়শ্রেণী:যকৃতের ক্যান্সারে মৃত্যু
বিষয়শ্রেণী:পতাকা নকশাকার
বিষয়শ্রেণী:জাতীয় সঙ্গীত রচয়িতা
বিষয়শ্রেণী:রাজনৈতিক দলের প্রতিষ্ঠাতা
বিষয়শ্রেণী:চীনা খ্রিস্টান
বিষয়শ্রেণী:চীনা জাতীয়তাবাদী
বিষয়শ্রেণী:হাক্কা ব্যক্তি
বিষয়শ্রেণী:ক্যান্টনীয় ব্যক্তি
বিষয়শ্রেণী:চীনের মার্শাল
নামিবিয়া, ল্যান্ড অব দ্য ব্রেইভ

**নামিবিয়া, ল্যান্ড অফ দ্য ব্রেইভ্** (ইংরেজি: Namibia, Land of the Brave; বাংলা: নামিবিয়া, সাহসীর ভূমি), নামিবিয়ার জাতীয় সঙ্গীত। এই গানের কথা দিয়েছেন আক্সালি ডোয়েসেব, যে কালাহারি মরুভূমি থেকে একটি ঐতিহ্যবাহী গানের শ্রেণীর পরিচালক ছিল। Doëseb একটি সংগ্রামের সময় সঙ্গীতটি লেখতে বেছে নিয়ে ছিলেন পরে ১৯৯১ সালে নামিবিয়া স্বাধীন হয়। এই গানের সুর দিয়েছেন হিদিপো হামুতেনিয়া।

## গানের কথা

## তথ্যসূত্র

বিষয়শ্রেণী:জাতীয় সঙ্গীত
বিষয়শ্রেণী:নামিবিয়ার জাতীয় প্রতীক
বিষয়শ্রেণী:আফ্রিকার জাতীয় সঙ্গীত
লা নাইজেরিএন

**লা নাইজেরিএন** নাইজারের জাতীয় সঙ্গীত। এই গানের কথা দিয়েছেন মাউরিস আলবার্ট থিরিয়েট এবং সুর দিয়েছেন রবার্ট জাকের্ট/নিকোলা আবেল ফ্রঁসোয়া ফ্রিওনেট। এইটি নাইজারের জাতীয় সঙ্গীত হিসেবে ১৯৬১ সালে অবলম্বন করা হয়েছিল।

## গানের কথা

## তথ্যসূত্র

## বহিঃসংযোগ
* nationalanthems.info

বিষয়শ্রেণী:জাতীয় সঙ্গীত
বিষয়শ্রেণী:১৯৬১
বিষয়শ্রেণী:আফ্রিকার জাতীয় সঙ্গীত
আরিসে, ও কামপাত্রিঅটস্

**আরিসে, ও কামপাত্রিঅটস্** নাইজেরিয়ার জাতীয় সঙ্গীত। এইটি ১৯৭৮ সালে অবলম্বন করা হয়েছিল এবং *নাইজেরিয়া আমরা অভিনন্দন তোমাকে জানাই* কে প্রতিস্থাপন করেছিল। বেনেডেক্ট এলিস ওডিয়াসের পরিচালনার অধীনে নাইজেরিয়ান পুলিশ ব্যান্ডের দ্বারা গানে রাখা হয়েছিল।

## গানের কথা

### আরিসে, ও কামপাত্রিঅটস্ (১৯৭৮-বর্তমান)

### নাইজেরিয়া আমরা অভিনন্দন তোমাকে জানাই (১৯৬০-১৯৭৮)

## রীতিনীতি
নাইজেরিয়ান সঙ্গীত সাধারণত কোন বড় ধরনের জাতীয় ঘটনা হ্মেত্রে ব্যবহার করা হয়। যেমন, বড় ধরনের খেলায় ইত্যাদি।

**নাইজেরিয়ার জাতীয় জমানত**

নাইজেরিয়ার জাতীয় জমানত সঙ্গীতের পরে তৎক্ষণাত আবৃত্তি করে।

## তথ্যসূত্র

## বহিঃসংযোগ
* www.nairaland.com
* National Anthems 

বিষয়শ্রেণী:জাতীয় সঙ্গীত
বিষয়শ্রেণী:নাইজেরিয়ার জাতীয় প্রতীক
বিষয়শ্রেণী:আফ্রিকার জাতীয় সঙ্গীত
ইসলামি রাষ্ট্র

**ইসলামী রাষ্ট্র** ( **) হল এক প্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামী সরকার প্রতিষ্ঠিত হয়েছে।

পরিভাষা হিসেবে ইসলামী রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামী রাষ্ট্রের ধারণা মোল্লা ওমর, সাইয়েদ আবুল আ'লা মওদুদী, রুহুল্লাহ্‌ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামী রাষ্ট্রের আইনি উৎস ইসলামি আইনে প্রোথিত। ইসলামী রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে। তবে এই বিষয়টি নিয়ে বিপরীত মতও পরিলক্ষিত হয়। এবং অনেকের ধারণা সেটাই মৌলিক ধারণা।

বর্তমানে অনেক মুসলিম রাষ্ট্র তাদের আইন ব্যবস্থায় ইসলামী আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত।

ইসলামী রাষ্ট্রে আল্লাহর আইন তথা পবিত্র কুরআনের আলোকে রাষ্ট্র পরিচালনা অন্যতম বিধান।

## আরও দেখুন
* খিলাফত
* ইসলামি রাজতন্ত্র
* ইসলামবাদ

## তথ্যসূত্র

## বহিঃসংযোগ
* Why Islamic States Would Be Bad for Muslims


বিষয়শ্রেণী:সরকারের রূপ
বিষয়শ্রেণী:ইসলাম ও রাজনীতি
বিষয়শ্রেণী:ইসলামবাদ
বিষয়শ্রেণী:ধর্ম ও সরকার
বিষয়শ্রেণী:ধর্মতন্ত্র
বিষয়শ্রেণী:ইসলাম ও সরকার
রুবিয়াস হ্যাগ্রিড

**রুবিয়াস হ্যাগ্রিড** (ইংরেজি: **Rubeus Hagrid**) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।

রাউলিং এর মতে, হ্যাগ্রিড নামটি এসেছে 'হ্যগ্রিডেন' শব্দটি থেকে। যার অর্থ ভয়ঙ্কর রাত।

## চারিত্রিক বিকাশ
রাউলিং এর মতে, সিরিজের যেসব চরিত্র তিনি একেবারে প্রথম দিনে সৃষ্টি করেছিলেন, হ্যাগ্রিড তাদের মধ্যে অন্যতম। রোজমারি গোরিং তার নিবন্ধ "হ্যারি'স ফেইম" এ লিখেছেন, রাউলিং এর কাজে ফরেস্ট অফ ডিনের একটি প্রভাব রয়েছে। গোরিং এর মতে, হ্যাগ্রিডই একমাত্র চরিত্র যাকে সরাসরি ফরেস্ট অফ ডিন থেকে উদ্ভূত বলে মনে হয়। তিনি মনে করেন যে, হ্যাগ্রিডকে "হেলস এঞ্জেলস" এর ওয়েলশ অধ্যায় অবলম্বনে গড়ে তোলা হয়েছে।

হ্যাগ্রিড চরিত্রটি এবং তার সাথে হ্যারি, রন উইজলি ও হারমায়োনি গ্রেঞ্জার এর আলোচনা এই সিরিজের একটি লক্ষ্যনীয় বিশেষ দিক হিসেবে চিহ্নিত হয়েছে। হ্যারি, রন ও হারমায়োনি হ্যাগ্রিডের সাথে কথা বলার মাধ্যমেই ডাম্বলডোর ও হগওয়ার্টস সম্পর্কে অনেক অজানা বিষয় জানতে পারে। কারণ হ্যাগ্রিডের অসতর্ক মুহূর্তে গুরুত্বপূর্ণ তথ্য প্রকাশ করে দেওয়ার অভ্যাস রয়েছে। যেহেতু, হ্যাগ্রিডই হ্যারিকে জাদুর জগতের সাথে পরিচয় করিয়ে দিয়েছিল, তাই পুরো সিরিজেই সে হ্যারির অন্যতম ঘনিষ্ঠ বন্ধু হিসেবে ভূমিকা পালন করে। হ্যাগ্রিড হ্যারির প্রতি অত্যন্ত যত্নবান ও রক্ষণশীল। হ্যারিও হ্যাগ্রিডকে তার জীবনের সবচেয়ে গুরুত্বপূর্ণ মানুষদের একজন বলে মনে করে। রাউলিং একটি সাক্ষাৎকারে বলেন যে, শেষ বইয়ে যে দৃশ্যে হ্যাগ্রিড হ্যারির মৃতদেহ বহন করে আনে, সেটি অত্যন্ত তাৎপর্যপূর্ণ, "হ্যাগ্রিড হ্যারিকে ডার্সলিদের কাছ থেকে নিয়ে আসে। সে তাকে জাদুর জগতে প্রবেশ করায়... সে আসলে অভিভাবকের মতই... তাই আমি চেয়েছিলাম হ্যাগ্রিডই হ্যারিকে নিষিদ্ধ বন থেকে নিয়ে আসবে।" হ্যাগ্রিডের মতে, জাদুকরদের মধ্যে রক্তের বিশুদ্ধতা নিয়ে বিভাজন থাকা অনুচিত ও অগ্রহণযোগ্য।

রাউলিং একটি সাক্ষাৎকারে প্রকাশ করেছেন যে, হ্যাগ্রিড গ্রিফিন্ডর হাউজের ছাত্র ছিল। হ্যাগ্রিড নিজের কাছে একটি এক্রোমেন্টুলা বা দানব মাকড়শা রাখার অপরাধে হগওয়ার্টস থেকে বহিষ্কৃত হয়। কারণ, সবাই ধারণা করেছিল যে, হ্যাগ্রিডের মাকড়শাটিই চেম্বার অফ সিক্রেটসের স্লিদারিনের দানব। হ্যাগ্রিড বহিষ্কৃত হওয়ার পর, অ্যালবাস ডাম্বলডোর এর অনুরোধে তৎকালীন হেডমাস্টার আরমান্ডো ডিপেট হ্যাগ্রিডকে গেমকিপার হিসেবে হগওয়ার্টসে রেখে দেন। হ্যারি যখন হগওয়ার্টসে আসে, তখনও হ্যাগ্রিড এই দায়িত্বে নিযুক্ত ছিল। এর পাশাপাশি সে হগওয়ার্টসের চাবি ও ভূমির রক্ষক হিসেবেও নিয়োজিত ছিল। রাউলিং এর মতে, "এর মানে হল, সে তোমাকে হগওয়ার্টসে যাওয়া আসার অনুমতি দিতে পারে।" প্রথম বর্ষের নতুন ছাত্রছাত্রীদের নৌকার মাধ্যমে লেক পাড়ি দিয়ে হগওয়ার্টসে আনার দায়িত্বও হ্যাগ্রিড পালন করে।

## চলচ্চিত্রে রূপায়ন
স্কটিশ অভিনেতা রোবি কলট্রেন হ্যারি পটার সিরিজের প্রত্যেকটি চলচ্চিত্রে হ্যাগ্রিডের ভূমিকায় অভিনয় করেছেন। *চেম্বার অফ সিক্রেটসে* একটি ফ্ল্যাশব্যাক দৃশ্যে মার্টিন বেফিল্ড অল্পবয়স্ক হ্যাগ্রিডের ভূমিকায় আবির্ভূত হয়েছে।

## তথ্যসূত্র

## বহিঃসংযোগ

* Rubeus Hagrid at Harry Potter Lexicon

বিষয়শ্রেণী:হ্যারি পটারের চরিত্র
বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক ইংরেজ ব্যক্তি
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:সাহিত্যে পুরুষ চরিত্র
রামায়ণ (দ্ব্যর্থতা নিরসন)

***[[রামায়ণ]]*** বাল্মীকি কর্তৃক সংস্কৃতে রচিত একটি হিন্দু মহাকাব্য। *রামায়ণ* শব্দটি এছাড়া নিম্নলিখিত বিষয়গুলির ক্ষেত্রেও প্রযোজ্য।
## অন্যান্য সংস্করণ
* ***[[রামচরিতমানস]]*** – তুলসীদাস রচিত রামায়ণের হিন্দি সংস্করণ।
* ***কম্ব রামায়ণম*** বা ***[[রামাবতারম্]]*** – কম্বর রচিত তামিল সংস্করণ।
* ***[[কৃত্তিবাসী রামায়ণ]]*** – কৃত্তিবাস ওঝা রচিত বাংলা সংস্করণ।
* ***[[কাকাউইন রামায়ণ]]*** – খ্রিষ্টীয় ৮৭০ অব্দ নাগাদ ইন্দোনেশিয়ার মধ্য জাভায় আদি জাভানিজ ভাষায় রচিত সংস্করণ; সংস্কৃত রামায়ণ অবলম্বনে রচিত।
* ***[[রামাকিয়েন]]*** – থাই সংস্করণ, কম্ব রামায়ণ অবলম্বনে রচিত। 
## আধুনিক পুনর্কথন
* দ্য রামায়ণ (আর. কে. নারায়ণ) – কম্ব রামায়ণের আর. কে. নারায়ণ কৃত ইংরেজি অনুবাদ।
* রামায়ণ (সি. রাজাগোপালাচারী) – বাল্মীকি রামায়ণের সি. রাজাগোপালাচারী কৃত অনুবাদ।
* গীত রামায়ণ – জি. ডি. মদগুলকর কৃত রামায়ণে মারাঠি পদ্য সংস্করণ।

## জনপ্রিয় মাধ্যমে রামায়ণ
* রামায়ণ (টেলিভিশন ধারাবাহিক) – রামানন্দ সাগর প্রযোজিত একটি ভারতীয় টেলিভিশন ধারাবাহিক।
* রামায়ণ (২০০৮-এর টেলিভিশন ধারাবাহিক) – তুলসীদাসী রামায়ণ অবলম্বনে অপর একটি ভারতীয় টেলিভিশন ধারাবাহিক।
* রামায়ণ: দ্য লেজেন্ড অফ প্রিন্স রাম – ইন্দো-জাপানি অ্যানিমেশন চলচ্চিত্র
* রামায়ণ ৩৩৯২ এ. ডি. বা রামায়ণ রিবোর্ন – একটি কমিক বই সিরিজ।
* সীতা সিংস দ্য ব্লুজ – রামায়ণের একটি পূর্ণদৈর্ঘ্যের চলচ্চিত্রায়ণ

## স্থান
রামায়ণ সেতু – রামেশ্বরম ও মান্নার সংযোগকারী।

__NOTOC__
দ্য রামায়ণ (আর. কে. নারায়ণ)

**দ্য রামায়ণ** আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল *[[কম্ব রামায়ণ]]* গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় *[[কম্ব রামায়ণ]]* অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি ''দ্য মহাভারত'' গ্রন্থটিও প্রকাশ করেন।

## তথ্যসূত্র

বিষয়শ্রেণী:আর. কে. নারায়ণের গ্রন্থ
বিষয়শ্রেণী:১৯৭৩-এর বই
বিষয়শ্রেণী:রামায়ণ অবলম্বনে সৃষ্টিকর্ম
অ্যান এলিজাবেথ ডানউডি

জেনারেল **অ্যান এলিজাবেথ ডানউডি** (), ইউএসএ (জন্ম: ১৯৫৩), মার্কিন যুক্তরাষ্ট্র সেনাবাহিনীর একজন সাবেক জেনারেল; তিনি ইউএস আর্মি ম্যাটেরিয়াল কমান্ডের অধিনায়ক ছিলেন। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তার মনোনয়ন মার্কিন যুক্তরাষ্ট্রের সেনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তার চতুর্থ তারকাটি লাভ করেন যদিও অস্থায়ী ভাবে।

আইন অনুসারে, নারীদের যুদ্ধমূলক চাকরি থেকে দূরে রাখা হয়, এবং কোনো নারীকে ব্রিগেডিয়ার পদবির পরে আর উঠতে দেওয়া হয়নি। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট। অ্যান ১৯৭৫ সালে মহিলা সৈন্য শাখাতে যোগ দিয়েছিলেন একজন জুনিয়র অফিসার (সরবরাহ শাখা) হিসেবে, কর্মজীবনের শেষ দিকে মূলত তিনি একজন লেফটেন্যান্ট জেনারেল ছিলেন যার কাজ ছিলো পুরো মার্কিন সেনাবাহিনীর গোলাবারুদ, অস্ত্রাগার, ট্যাংক মেরামত সহ সেনাবাহিনীর বিভিন্ন যন্ত্র মেরামত শাখার প্রধান অধিনায়কের কাজ করা, এই দায়িত্বটি সেনাবাহিনী সদর দপ্তরের ছিলো। ২০১২ সালে অ্যান সেনাবাহিনী থেকে অবসরপ্রাপ্ত হন এবং অবসর গ্রহণের দিন তাকে পূর্ণ জেনারেল পদমর্যাদা দেওয়া হয়।
## টীকা

## বহিঃসংযোগ

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন জেনারেল
বিষয়শ্রেণী:উপসাগরীয় যুদ্ধের সামরিক কর্মকর্তা
বিষয়শ্রেণী:লিজিওন অব মেরিট প্রাপক
বিষয়শ্রেণী:২১শ শতাব্দীর মার্কিন নারী
পাঁসে তু ভো কোরা, ফ্রাপে লে বালাফোঁ

**পাঁসে তু ভো কোরা, ফ্রাপে লে বালাফোঁ** () সেনেগালের জাতীয় সঙ্গীত। এই গানের কথা দিয়েছেন লেওপল্ড সেদার সেঙ্গোর এবং তিনি সেনেগালের প্রথম রাষ্ট্রপতি হন। একে সুর দিয়েছেন হেরবেরট পেপার, যে কেন্দ্রীয় আফ্রিকান প্রজাতন্ত্রের জাতীয় সঙ্গীত লে রেনেসাঁ লিখেছেন। কোরা এবং নালাফোন সেনেগালের বাদ্যযন্ত্র। এইটি ১৯৬০ সালে অবলম্বন করা হয়েছিল।

## গানের কথা

## তথ্যসূত্র

## বহিঃসংযোগ
* Senegal Instrumental National Anthem MIDI

বিষয়শ্রেণী:জাতীয় সঙ্গীত
বিষয়শ্রেণী:সেনেগালের জাতীয় প্রতীক
বিষয়শ্রেণী:১৯৬০-এর গান
বিষয়শ্রেণী:আফ্রিকার জাতীয় সঙ্গীত
স্টিভেন মালহার্ন

**স্টিভেন ড্যানিয়েল মালহার্ন** () (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন।

## জাদু
মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে *ট্রিকি টিভি* ও *দ্য কুইক ট্রিক* অনুষ্ঠানে জাদু প্রদর্শন তার সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং *স্টিভেনস্‌ মেগা ম্যাড ম্যাজিক শো*-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ টেলিভিশন উপস্থাপক
বিষয়শ্রেণী:আইরিশ বংশোদ্ভূত ইংরেজ ব্যক্তি
প্রগতি (গাড়ী নির্মাতা)

**প্রগতি** একটি বাংলাদেশী গাড়ি সংযোজন এবং গাড়ির যন্ত্রাংশ উৎপাদনকারী প্রতিষ্ঠান। এটি বিদেশী বিভিন্ন কোম্পানির তৈরি করা যন্ত্রাংশের সমন্বয়ে গাড়ি সংযোজন করে থাকে, যা স্থানীয়ভাবে বাজারজাত করা হয়।

১৯৬৬ সালে ইংল্যান্ডের জেনারেল মোটরস-এর কারিগরী সহযোগিতায় চট্টগ্রামের বাড়বকুণ্ডে গাড়ী উৎপাদনের নিমিত্তে ব্যক্তি মালিকানায় গান্ধারা ইন্ডাষ্ট্রিজ লিঃ প্রতিষ্ঠিত হয়। ১৯৭২ সালে প্রতিষ্ঠানটিকে প্রগতি ইন্ডাস্ট্রিজ লিঃ (পিআইএল) নামে জাতীয়করণ করে বাংলাদেশ ইস্পাত ও প্রকৌশল করপোরেশন (বিএসইসি) এর নিয়ন্ত্রণে দেয়া হয়-যা অদ্যাবধি বিএসইসি কর্তৃক পরিচালিত হচ্ছে। যুদ্ধবিধ্বস্ত বাংলাদেশের পরিবহন সেক্টরের বিপর্যস্ত অবস্থায় প্রতিষ্ঠানটি জরুরী ভিত্তিতে ইংল্যান্ড থেকে সুপিরিয়র বাস ও বেডফোর্ড ট্রাক আমদানী করে সড়ক যোগাযোগ ব্যবস্থা উন্নয়নে গুরুত্বপূর্ণ অবদান রাখে।

প্রগতির প্রধান কার্যালয় চট্টগ্রামের আগ্রাবাদ এলাকায় অবস্থিত। এর কারখানাটিও চট্টগ্রামে অবস্থিত। ১৯৬৬ সালে প্রতিষ্ঠিত হওয়া প্রগতি ইন্ডাস্ট্রিজ বর্তমানে বাংলাদেশের বৃহত্তম গাড়ি সংযোজনকারী প্রতিষ্ঠান, যা এ পর্যন্ত ৫০,০০০ এর অধিক প্রাইভেট কার, জিপ, বাস, ট্রাক, পিকাপ, অ্যাম্বুলেন্স, ও ট্রাক্টর সংযোজন করেছে।

১৯৭৩ সালে প্রগতি নির্মিত একটি গাড়ি ভারতের প্রধানমন্ত্রী ইন্দিরা গান্ধীকে উপহার দেয়া হয়েছিল।

২০১০ সালে জাপানি গাড়ি নির্মাতা মিতসুবিশি কর্পোরেশন মিতসুবিশির সেডান ও পাজেরো গাড়ি প্রগতির মাধ্যমে বাংলাদেশে নির্মাণ করার জন্য বাংলাদেশ সরকারের কাছে প্রস্তাব দিয়েছে।

## তথ্যসূত্র

বিষয়শ্রেণী:চট্টগ্রাম ভিত্তিক কোম্পানি
বিষয়শ্রেণী:১৯৬৬-এ প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের গাড়ি প্রস্তুতকারক
বিষয়শ্রেণী:১৯৬৬-এ প্রতিষ্ঠিত যানবাহন প্রস্তুতকারক কোম্পানি
বিষয়শ্রেণী:চট্টগ্রাম ভিত্তিক প্রস্তুতকারক কোম্পানি
বিষয়শ্রেণী:আগ্রাবাদ